Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Israelin poliittinen johto ja turvallisuuspäällystö -
jatkavat taistoa Hamasia vastaan, kunnes terroristiryhmä on tuhottu.
USA:n varapresidentti Kamala Harris korosti, että Hamas jarruttaa -
neuvotteluita tulitauosta ja panttivankien vapauttamisesta.
Egyptin mukaan se, ettei poliittista prosessia ole -
palestiinalaisten valtiotavoitteiden toteuttamiseksi, -
on pääsyy Lähi-idän rauhan, vakauden ja turvallisuuden puutteeseen.
Israel torjuu kaikki pitkäaikaiset tulitaukoehdotukset, -
jos Hamasia ei tuhota niiden myötä.
Puolustusministeri Joav Gallant painotti Pohjois-Gazan kiertueella -
Israelin päättäväisyyttä iskeä ratkaisevasti Hamasia vastaan.
Hän painotti: "Emme lopeta tätä sotaa Hamasia tuhoamatta.
Sellaista tilannetta ei tule. Hamasia ei pian ole.
Ei hallinto-organisaatiota, eikä joukkoja operoivaa järjestöä.
Järjestäytyneitä joukkoja ei jää.
Emme salli sitä, viepä se miten pitkään tahansa."
IDF laajensi maahyökkäystä Etelä-Gazan Khan Younisissa -
ja eteni uusille asuinalueille Zeitunin alueella.
Viikonlopun aikana pääministeri Benjamin Netanjahu painotti, -
että Israelin hallitus tekee väsymättä työtä taatakseen Hamasin tuhon -
erillisillä mutta toisiinsa liittyvillä kampanjoilla.
Lokakuun 7. alkaen olemme käyneet kahta kampanjaa: -
sotilaallista ja diplomaattista.
Sotilaskampanjan tarkoitus on tuhota Hamas, pelastaa panttivangit -
ja varmistaa, ettei Gaza enää ikinä uhkaa Israelia.
Diplomatiakampanjan tarkoitus on antaa sotilaskampanjalle -
aikaa ja resursseja tavoitteiden saavuttamiseen, -
kunnes voitto on täydellinen.
Viisi kuukautta olemme tehneet päivittäin töitä -
maailman johtajien kanssa ja globaalissa mediassa -
taataksemme IDF:lle ja turvajoukoille toimintavapauden.
Tämä toimintavapaus on ennenkokematonta valtion historiassa.
Israelin pääministerinä olen sitoutunut -
suojelemaan eksistentiaalisia intressejämme -
kasvavasta painostuksesta huolimatta.
Netanjahu korosti Israelin pelotonta vastausta sen vihollisille: -
Israel vastaa heidän iskuihinsa määrätietoisilla kostoiskuilla.
Käymme voimalla kaikkia vihollisia vastaan.
Pohjoisessa eliminoimme Hizbollahin ja Iranin vanhempia komentajia -
ja estämme heitä suorittamasta murhasuunnitelmiaan.
Etelässä jatkamme Hamasin Khan Younisin pataljoonien eliminointia, -
ja he valmistautuvat jatkoon. Ja takaan, että jatkoa on luvassa.
Jotta Hamas voitetaan, -
jäljellä olevat pataljoonat täytyy tuhota Keski-Gazasta ja Rafahista.
Samalla evakuoimme siviiliväestöä taistelualueilta.
Samalla otamme huomioon humanitaariset tarpeet -
ja kunnioitamme kansainvälistä lakia, koska niin me toimimme.
Samalla pyrimme hellittämättä pelastamaan kaikki panttivangit.
Israelin kansalaiset, se on pyhä tavoite. Teemme työtä kellon ympäri.
Vaadin sopimukseen tiedon vapautettavien panttivankien nimistä.
En ole saanut vastausta kahteen kysymykseen, -
ja on liian varhaista sanoa, saadaanko sopimus aikaan pian.
Ponnistelemme menestyksen eteen, mutta tämä on selvää: -
emme taivu Hamasin harhaisiin vaatimuksiin.
Emme suostu niihin, koska muuten meitä ei enää ole.
Sotilaallisen paineen ja tiukkojen neuvottelujen ansiosta -
olemme onnistuneet pelastamaan 112 panttivankia elossa.
Pelastamme heidät kaikki.
Saatiinpa sopimus aikaan tai ei, taistelemme täydelliseen voittoon asti.
Vaikka Israel käy neuvotteluja USA:n tuella -
Qatarin ja Egyptin rauhanvälittäjien kautta, -
Hamas jarruttaa neuvotteluja eikä tahdo suostua sopimukseen -
vapauttaa 134 panttivankia Israelin kauaskantoisia myönnytyksiä vastaan.
Ja vaikka Gazan siviilien humanitaarinen ahdinko on syvä, -
tulitaukoa tai lisäapua terrorismin piinaamaan Gazaan ei saada, -
ellei Hamas suostu niin kutsuttuun Pariisin luonnokseen, -
jonka yksityiskohdat ovat hämärät.
USA:n varapresidentti Kamala Harris puhui -
vuoden 1965 Selma―Montgomery- marssien muistotilaisuudessa -
ja painotti näkemyksiään välittömän tulitauon tarpeesta.
Gazan kärsimyksen äärimmäisyyden vuoksi -
tarvitaan välitön tulitauko -
ainakin kuudeksi viikoksi.
Siitä neuvotellaan parhaillaan.
Silloin saataisiin panttivangit ulos ja merkittävä määrä apua sisään.
Silloin voitaisiin rakentaa jotakin kestävämpää, -
jolla varmistetaan Israelin turvallisuus -
ja kunnioitetaan -
palestiinalaisten itseisarvo-, vapaus- ja itsemääräämisoikeutta.
Hamas väittää tahtovansa tulitauon.
Tulitaukosopimus on pöydällä, ja kuten sanottu, Hamasin pitää suostua siihen.
Hankitaan tulitauko.
Saatetaan panttivangit perheidensä luo -
ja annetaan välitöntä apua Gazan väestölle.
Harris jatkoi, että islamistinen Hamas täytyy eliminoida.
Hamas ei saa hallita Gazaa.
Hamasin aiheuttama uhka Israelin kansalle täytyy eliminoida.
Hamas on brutaali terroristijärjestö, -
joka on vannonut toistavansa lokakuun 7. päivän iskuja, -
kunnes Israel on tuhottu.
Hamas ei ole osoittanut arvostavansa viatonta elämää, ei edes gazalaisten, -
jotka ovat kärsineet sen vallan alla lähes kaksi vuosikymmentä.
Hamas pitää edelleen kymmeniä ihmisiä panttivankeina -
jo melkein 150:ttä päivää, viattomia miehiä ja naisia, -
myös Amerikan kansalaisia, jotka siepattiin kodeistaan tai konsertista.
Toistan: -
Hamasin uhka Israelin kansalle pitää eliminoida.
Kun Hamas ja sen terroristikumppanit tekivät verilöylyn Israelissa 7.10., -
muun muassa Sderotin koululaiset jouduttiin siirtämään -
turvallisempien alueiden kouluihin ympäri Israelia.
IDF näytti nyt vihreää valoa useiden koulujen avaamiselle, -
joten tuhannet lapset saavat palata jatkamaan kouluvuotta.
Olemme peloissamme mutta vahvoja.
Tämä on meidän maamme, eikä meillä ole pakopaikkaa.
Tuomme lapset, ja Jumalan avulla se menee hyvin.
Oppilaat eivät ole olleet täällä 5 kuukauteen.
Meille koulun avaaminen uudelleen on juhlallinen päivä.
Toivotamme oppilaille hyvää kouluvuotta.
Persianlahden yhteistyöneuvosto piti eilen Riadissa -
159. ministerineuvoston istuntonsa.
Sen aikana Egyptin ulkoministeri Sameh Shoukry toisti Egyptin kannan,-
että ainoa keino elvyttää Lähi-idän rauha, turvallisuus ja vakaus -
on poliittinen ratkaisu.
Erityisesti arabimaailma mutta myös yleisesti ulkovallat -
pyrkii sisällyttämään siihen kahden valtion mallin: -
Israel luovuttaisi palestiinalaisille kiistellyt alueet, -
jotka se oli vallannut takaisin vuonna 1967 kuuden päivän sodassa.
Rauha, turvallisuus ja vakaus saavutetaan -
vain vakavalla poliittisella ratkaisulla palestiinalaiskysymykseen -
ja alkamalla toteuttaa kahden valtion ratkaisua, -
jossa perustetaan kestävä palestiinalaisvaltio -
Itä-Jerusalem pääkaupunkinaan 4.6.1967 rajojen mukaan.
Kriisi on langettanut raskaan varjon koko Lähi-itään, -
missä Israelin sotatoimet aiheuttavat jatkuvasti laajentuvaa levottomuutta.
Turvallisuutta ja merenkulun vapautta uhataan vakavasti Punaisellamerellä -
sekä Bab al-Mandabin salmella, -
ja huoli Libanonista on suurta Israelin iskujen voimistuessa.
Toisin kuin Egyptin ulkoministeri syytti, -
syyllinen Punaisenmeren matalan intensiteetin konflikteihin, -
kuten Iranin kätyrin, huthien johtaman Ansar-Allahin iskuihin, -
sekä Libanonin ja Israelin rajan konflikteihin, -
missä Hizbollah käynnisti hyökkäykset Israelia vastaan 8.10.2023, on toinen.
Nimittäin kumpaakin tahoa ohjaa, rahoittaa, aseistaa ja tukee Iran.
Kiitos seurasta!
TV7 Israel toimii lahjoitusten varassa eikä tavoittele voittoa, -
ja kaikki tuotanto on katsottavissa ilmaiseksi.
Jos tuotantomme on siunannut sinua ja haluat tukea kustannuksissa, -
harkitsethan lahjoittamista. Voit lahjoittaa osoitteissa -
www.tv7.fi/lahjoita ja www.tv7israelnews.com.
Kannustan rukoilemaan rauhaa Jerusalemille ja pelastusta Israelille.
Olen Jonathan Hessen. Siunattua viikkoa!
Nähdään tulevien ohjelmien parissa. Siihen saakka shalom Jerusalemista.
Suomennos: Maija Tuukkanen